Úradný vestník L 061 , 10/03/1999 S. 0023 - 0024



Nariadenie Komisie (ES) č. 517/1999 z 9. marca 1999 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (ES) č. 2261/98 [2], a najmä na jeho článok 9, keďže, aby sa zabezpečilo jednotné uplatňovanie kombinovanej nomenklatúry v prílohe k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry a tieto pravidlá platia aj pre akúkoľvek inú nomenklatúru, ktorá je úplne alebo čiastočne na nej založená, alebo ktorá k nej pridáva dodatočné podrozdelenie a ktorá je založená na špecifických ustanoveniach spoločenstva s cieľom uplatňovania colných a iných opatrení týkajúcich sa obchodovania s tovarom; keďže podľa uvedených všeobecných pravidiel sa tovar opísaný v stĺpci 1 tabuľky pripojenej k tomuto nariadeniu musí zatriediť podľa príslušných kódov KN uvedených v stĺpci 2, a to na základe dôvodov uvedených v stĺpci 3; keďže sa schválilo, že záväzné informácie o nomenklatúrnom zatriedení tovaru vydané colnými orgánmi členských štátov, ktoré sa týkajú zatriedenia tovaru v kombinovanej nomenklatúre a ktoré nie sú v súlade s právami ustanovenými týmto nariadením, môže držiteľ naďalej uplatňovať podľa ustanovení v článku 12 ods. 6 nariadenia Európskeho parlamentu a Rady (EHS) č. 2913/92 z 12. októbra 1992 ustanovujúceho colný kódex spoločenstva [3], naposledy zmeneného a doplneného nariadením (ES) č. 82/97 [4], po dobu troch mesiacov; keďže opatrenia ustanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE Článok 1 Tovar opísaný v stĺpci 1 pripojenej tabuľky ja zatriedený v rámci kombinovanej nomenklatúry pod príslušnými kódmi KN uvedenými v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s právami ustanovenými týmto nariadením, sa naďalej môžu uplatňovať podľa ustanovení článku 12 ods. 6 nariadenia (EHS) č. 2913/92, po dobu troch mesiacov. Článok 3 Toto nariadenie nadobúda účinnosť dvadsiaty prvý deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. marca 1999 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 292, 30.10.1998, s. 1. [3] Ú. v. ES L 302, 19.10.1992, s. 1. [4] Ú. v. ES L 17, 21.1.1997, s. 1. -------------------------------------------------- PRÍLOHA Opis tovaru | Zatriedenie (kód KN) | Odôvodnenie | (1) | (2) | (3) | 1.Viacfunkčný prístroj schopný vykonávať tieto funkcie:faxovanielinkový telefón,telefónny odkazovač,skenovanietlačeniefotokopírovanie.Prístroj funguje buď ako samostatná jednotka (ako faxový vysielač, faxový prijímač a kopírovačka) alebo v spojení s počítačom (ako tlačiareň, skener a faxový prístroj).Prístroj obsahuje aj funkciu kopírovania dokumentu (štyri strany za minútu) využiteľnú v samostatnom móde.Pozri obrázok A | 85172100 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 3 k oddielu XVI, poznámkou 5. E ku kapitole 84 a znením kódov KN 8517, 851721 a 85172100. Za základnú funkciu prístroja za považuje faxovanie. | 2.Viacfunkčný prístroj (tzv. "digitálna kopírovačka") schopný vykonávať tieto funkcie:skenovanietlačeniefaxovaniefotokopírovanie (nepriamy postup).Prístroj, ktorý má niekoľko podávačov papiera, je schopný reprodukovať až do 30 strán A4 za minútu.Prístroj funguje buď ako samostatná jednotka (ako kopírovačka, tlačiareň a faxový prístroj) alebo v spojení s počítačom alebo počítačovou sieťou (ako tlačiareň, skener a kopírovačka).Pozri obrázok B | 90091200 | Zatriedenie sa riadi ustanoveniami všeobecných pravidiel 1, 3c a 6 na interpretáciu kombinovanej nomenklatúry, poznámkou 5. E ku kapitole 84 a znením kódov KN 9009, 900912 a 90091200. Prístroj má niekoľko funkcií, z ktorých žiadna nie je považovaná za takú, ktorá výrobku dáva podstatný charakter. | +++++ TIFF +++++ +++++ TIFF +++++ Obrázok AObrázok B | --------------------------------------------------